Recela 47 : Seki (gweta)

Recela 47 : Seki ~ 関 (JA)

Recela 47 : Seki ( niponavon 関 ) tir balem-san-anyusteafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir balem-san-pereafa ke enk ise va greelt koe Seki kaatoer.

 Greelt ke Seki 
Recela ke Seki ( niponavon 関宿 ) koe re Kameyama widava ke Mie winka tigiyir.

Bata recela tiyir zolonaf gamdot num tegirapaf. Konaka vawa va tela ke Tōkaidō gamdayad. Jontika izvafa kolna batvieli al zo nendoyed nume vas vrutaks va prostewafa niponafa vegeduropa tadled.

Gweta ke Hiroshige va yon koyasik sielon sure artlaniyis nedir. Kabdue kolanixo ke yoridagida luvedon zo emuded. Buresik arti cuesis zalorap tildewemed.

 Dere rupec 

 Stragela 

|style="vertical-align: top;"|

|}

Recela 47 : Seki (gweta)
Recela 47 : Seki  gweta)
Recela 47 : Seki (gweta)